stanford-oval/wikipedia huggingface dataset:
כביש 80

| --- | --- |

תל ערד וכביש 80
תל ערד וכביש 80
 מידע כללי
 סיווג:  כביש ארצי
 ציר:  כביש אורך
 אורך:  34 ק"מ
 מיקום
 ערים ראשיות:  ערערה בנגב, כסייפה
 נקודת התחלה:  צומת ערערה בנגב
 נקודת סיום:  צומת סמוך למצדות יהודה
 קואורדינטות:  31°13′45″N 35°06′22″E﻿ / ﻿31.22916667°N 35.10611111°E﻿ / 31.22916667; 35.10611111
  מפת מיקום  מפה מפורטת   (למפת צפון הנגב מוגדלת) כביש 80(למפת צפון הנגב רגילה) כביש 80(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום כביש 80(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום כביש 80  he tabBackground:;tabBorder:#aaa;defaultTab:0;
 
כביש 80 בבקעת קריות. מראה מכיוון יתיר
כביש 80 הוא כביש אורך בנגב, המוביל מצומת ערערה בנגב ועד ליישוב מצדות יהודה. אורך הכביש הוא 34 קילומטרים.
תוכניות עתידיות

הכביש מתוכנן להיות חלק מציר אורך מגבול מצרים, הנגב ולאורך מזרח יהודה ושומרון. מטרתו להוות כביש ראשי שיעקוף את אזור היישוב הצפוף של קו שכם-חברון ויאפשר מעבר מהיר בין אזורים אלו מבחינה תחבורתית. מבחינה מדינית הכביש אמור לקשר בין צפון ודרום יהודה ושומרון על-פי תוכנית אלון, וגם יאפשר, במסגרת הסדר מדיני, מעבר בטוח לסחר בין יהודה ושומרון למצרים. בהתאם להסכם וואי בשנת 1998, הוחלט לסלול את קטע כביש 80 החוצה את מדבר יהודה ולקשר את קטע הכביש הקיים בדרום עם כביש אלון בצפון, אך תוכנית זו לא התממשה.
במסגרת תוכנית אב לתחבורה ביהודה ושומרון, המתוכננת להתחבר לתמ"א 1, פורסם ב-2020 כי כביש 80 ייכנס להליכי תכנון ככביש חלופי לכביש 60.
בנוסף על-פי תוכנית משרד התחבורה לעדכון המספור של רבים מכבישי ישראל שפורסמה בסוף שנת 2018, צפוי כביש 80 לעבור שינוי במספור: למספר 314
אישור תוכנית הכביש

תוכנית הכביש אושרה על ידי מועצת התוכנית העליונה להפקדה וכן קיימת החלטת ממשלה לחישוף תוואי הכביש ותפיסת חזקה לאורכו.
צמתים לאורך תוואי הכביש

| קילומטרים | שם | סוג מפגש | מיקום | דרכים מצטלבות |
| --- | --- | --- | --- | --- |
כביש 80 מדרום לצפון
| 0 | צומת ערערה בנגב |  | ערערה בנגב |  כביש 25 |
| 21 | צומת תל ערד |  | כסייפה |  כביש 31 |
| 34 | צומת סמוך למצדות יהודה |  | מצדות יהודה |  כביש 316 |
אתרים לאורך כביש 80

הגן הלאומי תל ערד
יער יתיר
בסיס חיל אוויר נבטים
ראו גם

כבישי ישראל
הערות שוליים

↑  י. אלון רומז, כי תוכניתו התקבלה בחלקה, על המשמר, 3 ביולי 1969
↑  גדי גולן, ‏גופים ירוקים נגד סלילת כביש 80 במדבר-יהודה - בהתאם להסכם וואי, באתר גלובס, 3 במאי 1999
↑  ענת ג'ורג'י, בונים מיגון - ולא רק אקוסטי - משרד התחבורה נאלץ לעדכן את תוכניות הסלילה בעקבות המצב הביטחוני, באתר הארץ, 17 באפריל 2001
↑  מישל מחנין, אושרה תכנית אב לתחבורה ביו"ש – סמוטריץ': "צעד בהחלת הריבונות", באתר חדשות 0404‏, 12 בינואר 2020
↑  אמיר אטינגר, ‏בשורה לתושבים: כביש 80 וכבישים חדשים ביהודה ושומרון, באתר "סרוגים", 8 בנובמבר 2020
מפת תוכנית אלון. בה סומנו באופן עקרוני חיצים של כבישים שיחברו בין צפון ודרום יהודה ושומרון
ירון זהבי

| --- | --- |
 הופעה ראשונה:  חסמבה או חבורת סוד מוחלט בהחלט 
 יוצרים:  יגאל מוסינזון 
 מידע
 תאריך לידה:  שנות ה־30 של המאה ה־20 
 דמויות קשורות
 אויבים:  אלימלך זורקין 
 
ירון זהבי הוא דמות בדיונית בסדרת ספרי חסמבה פרי עטו של יגאל מוסינזון. על פי התיאור המקורי של מוסינזון הוא נולד במהלך שנות השלושים.
תיאורו של זהבי

דמותו של ירון עוצבה על פי דמותו של ירון לונדון כאשר מוסינזון התגורר תקופת מה בביתו של בצלאל לונדון, אביו של ירון.
זהבי אויר לראשונה על ידי המאייר שמואל כץ. דמותו של זהבי על פי כץ היא בעלת פרצוף ילדותי מעט, לחיים נפוחות, ובלורית שער בלונדיני, שנצבע בצהוב על כריכות הספרים בהן הופיעה הדמות. מאיירים נוספים שאיירו את סדרת חסמבה, שמרו על הקווים המקוריים של כץ בתיאור הדמות ואפיונה. דמות זו זכתה להנצחה ממלכתית בבול של דואר ישראל שיצא בשנת 2009 בעיצובה של מירי ניסטור המראה את איורו של שמואל כץ שהופיע על כריכת הספר "חסמבה או חבורת סוד מוחלט בהחלט", ובו נראים נערי חסמבה רכובים על חמור, ומובילים את אויבם, סרג'נט סמית, כשהוא קשור בידיו וברגליו, וביניהם ירון זהבי המרים את ידיו בשמחה.
קורות חייו

זהבי נולד בתל אביב. על פי הראשון בספרי חסמבה, חסמבה או חבורת סוד מוחלט בהחלט היה זהבי נער על סף ההתבגרות, בן 12 לערך, בשלהי תקופת המנדט הבריטי, בן למסגר בשם שמעון זהבי, שהיה פעיל בהגנה. זהבי הקים חבורת ילדים סודית שלחמה בבריטים, וכונתה "חסמבה". ירון היה מפקדה, ותמר, מתל נורדוי היא סגניתו.
בספרים אלו מתואר ירון כילד אמיץ ורב תושייה, המוביל את חבורתו להרפתקאות נועזות בהן הוא לוחם בתחילה בבריטים, ולאחר מכן באויבי המדינה - שליחי מדינות ערב, ופושעים בינלאומיים הזוממים מזימות כנגד המדינה ותושביה.
ספרי חסמבה מ"הדור הראשון" ראו אור בין שנת 1950 ל-1959. גיבוריהם לא התבגרו בתקופה זו. אמנם בספר השמיני בסדרה "חסמבה והאלמוני במסכה השחורה" שראה אור בשנת 1954, הודיע מוסינזון כי החסמבאים הפכו ל"גדנעים ותיכוניסטים", אך ספרים בהם ממשיכים החסמבאים להיות מתוארים ומצוירים כילדים על סף גיל ההתבגרות המשיכו לצאת, עד לשנת 1959.
בשנת 1966 יצא לאור הספר "חסמבה בשירות הריגול הנגדי" בו הודיע מוסינזון כי החסמבאים התבגרו, והוקמה חבורה חדשה של ילדים בראשות יואב צור. ירון זהבי שמר על קשרים עם חבורה זו, ונמסר כי הוא קצין בכיר בצה"ל, ומשרת בגוף המכונה מת"מ, מפקדת תפקידים מיוחדים, לצד תמר, לה נישא. לשניים ילד בשם אורי. אורי מופיע בספר "חסמבה מול החוטפים או פרשי הלילה הולמים שוב!", ולאחר שנחטף, ומשוחרר על ידי ילדי חסמבה, הופך הוא שוב לחסמבאי.
עיבודים למדיה > קולנוע וטלוויזיה

דמותו של זהבי מופיעה אף בסרטים ובמחזות שנעשו על פי סיפורי חסמבה. בין היתר שיחק אותו על במת התיאטרון אקי אבני במחזמר "חסמבה" בשנת 1998. שלמה ארצי שיחק את זהבי בסרט חסמבה ונערי ההפקר (1971), ואילו אודי ערן שיחק את זהבי בסרט חסמבה ושודדי הסוסים בשנת 1985.
בסדרת הטלוויזיה חסמבה דור 3 משחק עודד קוטלר את זהבי הקשיש, המתואר כ"גמלאי מריר ובודד" ופרוד מזה שנים מזוגתו תמר. אבני, שכאמור גילם את זהבי במחזמר מ-1998, השתתף בסדרה בתור בנו של ירון, אורי זהבי, שנחטף על ידי חברת "זורקום" ונשלט על ידיה. בסוף העונה הראשונה הוא חוזר להכרה ועוזר לחבורה.
עיבודים למדיה > ספרות

גורל דומה מתואר לזהבי בספרה של שפרה האפרתי, "לא תשווה" המתאר את גורלם של גיבורי חסמבה בבגרותם. על פי הספר השתחרר זהבי מהצבא בדרגת סגן-אלוף, אך הוא הומוסקסואל שהסתיר עובדה זו במהלך שירותו הצבאי, ובאזרחות הוא הופך לשתיין.
תיאור אירוני של הדמות מופיע בשירה של להקת טיפקס "ירון זהבי בשביל קליפות הגרעינים", שהופיע באלבום "שביל קליפות הגרעינים" בשנת 1992. בשיר מתוארות עלילות זהבי כיוצא צבא אופייני המטייל בחו"ל, ומבצע שורת פעילויות שליליות המיוחסות בדרך כלל לטיילים הישראלים בחו"ל.
זהבי מופיע אף בסיפור הפארודי "גדידין בהרפתקאות נגד הריגול הנגדי" מאת אתגר קרת (בקובץ "געגועי לקיסינג'ר"). הסיפור כתוב מנקודת ראותו של גדי, בנו של דנידין, המתאר כיצד נעזב אביו בידי הממסד הביטחוני ובידי פרופסור קטרוס ומת מנזק לכבד שנגרם בגלל הנוזל הסגול ששתה. הסיפור מסתיים כאשר ירון זהבי שהפך לסוכן בכיר במוסד, רודף אחר גדי דין כדי להשיג מסמכים סודיים שהיו כביכול בידי אביו.
הערות שוליים

↑  אייל דץ, לילך וולך ועינב שיף‏, ירון זהב: ירון לונדון חוגג 70, באתר וואלה, 24 באוגוסט 2010
↑  בול חסמבה באתר דואר ישראל
↑  ‏חסמב"ה דור 3, באתר HOT‏
↑  כשירון זהבי נעשה הומו ושתיין, באתר הארץ, 10 בדצמבר 2002
| "חסמבה" מאת יגאל מוסינזון |
| --- | --- | --- |
| דמויות | ירון זהבי • תמר הסגנית • אלימלך זורקין |  |
| מאיירים | שמואל כץ • מ' אריה • אשר דיקשטיין • גיורא רוטמן • עמירם תמרי • איקא ישראלי |  |
| סרטים וסדרות טלוויזיה | חסמבה ונערי ההפקר • חסמבה ושודדי הסוסים • חסמבה דור 3 |  |
| ספרים נבחרים | חסמבה או חבורת סוד מוחלט בהחלט |  |
לקטגוריה
כריס הנסן

| --- | --- |

 לידה:  13 בספטמבר 1959 (בן 65) שיקגו, אילינוי, ארצות הברית ארצות הברית
 שם לידה:  Christopher Edward Hansen 
 מדינה:  ארצות הברית
 השכלה:  אוניברסיטת המדינה של מישיגן  בית הספר התיכון האחים רייס 
 תקופת הפעילות:  מ-1981
 עיסוק:  מנחה טלוויזיה, עיתונאי
 בן או בת זוג:  Mary Joan Hansen (?–5 ביוני 2018) 
 קישורים חיצוניים
 פייסבוק:  hansenfiles
 טוויטר:  ChrisHansen, chrishansen
 
כריסטופר אדוארד "כריס" הנסן (נולד ב-13 בספטמבר 1959) הוא עיתונאי אמריקאי ואושיית רשת, הידוע בעיקר בעבודתו בתוכנית Dateline NBC שמשודרת בNBC, ובתור מגיש התוכנית העוסקת בתפיסתם של פדופילים, "To Catch A Predator" (בתרגום לעברית: לתפוס טורף) אשר שודרה ברשת זו. הנסן שידר והנחה בנוסף מספר תוכניות נוספות הקשורות בפלילים כגון "Hansen vs. Predator" (הנסן נגד טורף), ובספטמבר 2016 הפך למנחה החדש של תוכנית החדשות "Crime Watch Daily".
ביוגרפיה

הנסן נולד ב-13 בספטמבר 1959 בשיקגו, אילינוי וגדל בוסט בלומפילד ובבירמינגהם, מישיגן. הנסן למד בתיכון בראדר רייס בבלומפילד הילס, מישיגן. בריאיון ל-City Pulse, אמר הנסן כי הצפייה ב-FBI ובמשטרה חוקרים את היעלמותו של ג'ימי הופה כשהיה בן ארבע עשרה, היוותה לו מניע והשראה להיות עיתונאי כשיגדל. הנסן סיים את לימודיו במכללה לאמנויות ומדעים באוניברסיטת המדינה של מישיגן בשנת 1981 עם תואר ראשון בתקשורת.
קריירה ב-NBC

בשנת 1981 החל לפעול הנסן ככתב ב-NBC בסניף לאנסינג, במהלך שנת הבגרות שלו באוניברסיטת המדינה של מישיגן. לאחר מכן היה לכתב ועיתונאי ב-WFLA בטמפה, בתחנות רדיו ועיתונים שונים במישיגן, ב-WXYZ שבדטרויט, וב-WDIV-TV ככתב ותחקירן משנת 1988. במאי 1993 הצטרף הנסן ל-NBC News ככתב במגזין החדשות עם טום ברוקו וקייטי קוריק.
קריירה ב-NBC > Dataline NBC

בעבודתו הבולטת ביותר של הנסן עבור Dateline נמנות הכתבות על הטבח בתיכון קולומביין, הפיגוע באוקלהומה סיטי, יונבומבר, טיסה 800 של TWA ותחקירים אחרים על שעבוד ילדים הודים ומכירת תרופות מרשם מזויפות בסין. הנסן היה אחראי לרוב הכתבות של Dateline על פיגועי 11 בספטמבר, וכן על ארגוני טרור ומבצעי אל-קאעידה. כמו כן, חשף כיצד ארגון הקשור לאוסאמה בן לאדן ניסה לרכוש טילים ורכיבי נשק גרעיני, וכן עבד על דוח בלעדי אודות חטיפת טיסה 8969 של אייר פראנס. סדרתו על רמת האבטחה הנמוכה בשדות התעופה הביאה לכך שרשות התעופה הפדרלית פתחה בחקירה, ובסופו של דבר, תוקנה המדיניות.
קריירה ב-NBC > To Catch a Predator

בשיתוף עם אתר האינטרנט Perverted-Justice, אירח הנסן סדרת כתבות של Dataline NBC תחת השם "To Catch a Predator". במסגרת התוכנית, מתנדבים מ-Perverted-Justice התחזו לקטינים (בדרך כלל 13-15) בחדרי צ'ט ברשת והסכימו להיפגש עם מבוגרים לצורך קיום יחסי מין. מקומות המפגש היו "בתי עוקץ" מרושתים במיקרופונים ומצלמות נסתרות, שם המתין הצוות מטעם NBC, ובפרקים מאוחרים יותר, גם המשטרה המקומית, שהמתינה לטורף המיני הפוטנציאלי.
דמותו של הנסן הפכה לתופעת אינטרנט לאחר השתתפותו בסדרה, והמשפט הקבוע שלו "Why don't you have a seat" (בעברית: למה שלא תתיישב) נהיה מזוהה עם דמותו של הנסן.
במרץ 2007, יצא לשוק האמריקני ספרו של הנסן, "Protecting Your Kids from Online Enemies Already in Your Home".
קריירה ב-NBC > Killer Instinct

בפברואר 2015 הודיע הנסן כי יתארח בתוכנית חדשה בנושא חשיפת חקירות ששמה "Killer Instinct", שמתארת את מקרי הרצח. העונה הראשונה של הסדרה הושקה ב-17 באוגוסט 2015.
חיים אישיים

הנסן נשוי למרי ג'ואן, ואב לשני בנים. המשפחה מתגוררת בקונטיקט. בנו קונור עובד בתור כתב ברשת FOX 25.
ביוני 2018 דווח כי הגישה מרי ג'ואן בקשת גירושין, לאחר כמעט 30 שנות נישואין, אך נכון ל-2021 הזוג עדיין נשוי. הם מתגוררים בסטמפורד, קונטיקט.
פרסים והוקרה

הנסן זכה בעשרה פרסי אמי, ארבעה פרסי אדוארד ר. מורו, שלושה פרסי קלריון, פרס מועדון העיתונות מעבר לים, פרס IRE, פרס המועדון העיתונות הלאומי, פרס הקונסורציום הבינלאומי לעיתונאים חוקרים, וכן פרסי הצטיינות של סוכנויות הידיעות AP ו-United Press International.
הערות שוליים

1 2  Learn about Chris Hansen, Famous Birthdays (באנגלית)
↑  "'Take a seat' – Chris Hansen is back!". Crime Watch Daily (באנגלית). 9 בספטמבר 2016. ארכיון מ-12 בספטמבר 2016. נבדק ב-10 בספטמבר 2016. {{cite web}}:  (עזרה)
↑  Hansen, Chris (20 באפריל 2010). "America Now: City of Heartbreak and Hope". NBC News. נבדק ב-2012-10-08. {{cite web}}:  (עזרה)
1 2 3  McNamara, Neal (15 באפריל 2009). "News maker Chris Hansen". Lansing City Pulse. אורכב מ-המקור ב-26 בפברואר 2012. נבדק ב-12 ביוני 2010. {{cite web}}:  (עזרה)
1 2 3 4 5  "Chris Hansen: Correspondent, "Dateline NBC"". NBC News. נבדק ב-12 ביוני 2010. {{cite web}}:  (עזרה)
↑  Hansen, Chris (26 באוקטובר 2006). "They're still showing up". NBC News. נבדק ב-2012-10-08. {{cite web}}:  (עזרה)
↑  Hansen, Chris (4 באוקטובר 2011). "Prominent men caught in Petaluma sting". MSNBC. אורכב מ-המקור ב-20 באוגוסט 2011. נבדק ב-7 בספטמבר 2011. {{cite news}}:  (עזרה)
↑  Salkin, Allen (13 בדצמבר 2006). "Web Site Hunts Pedophiles, and TV Goes Along". The New York Times. ארכיון מ-25 באפריל 2009. נבדק ב-12 ביוני 2010. {{cite news}}:  (עזרה)
↑  Chris Hansen, Know Your Meme
↑  Profile (אורכב 12.01.2016 בארכיון Wayback Machine), hansenvpredator.com; accessed July 27, 2015.
↑  "Killer Instinct with Chris Hansen". TVGuide.com. ארכיון מ-2016-03-07. נבדק ב-2016-02-21.
↑  Connor Hansen (@Connor_R_Hansen) בטוויטר, באתר mobile.twitter.com
↑  Hohman, Maura. "To Catch a Predator's Chris Hansen's Wife Filed for Divorce — and He's Being Evicted". People. People. ארכיון מ-20 בינואר 2019. נבדק ב-19 בינואר 2019. {{cite web}}:  (עזרה)
↑  "Chris Hansen: Correspondent, "Dateline NBC"". NBC News. נבדק ב-2012-10-08.
| --- | --- |
בקרת זהויות :  ISNI: 0000 0000 5417 2474  LCCN: no2007058562  VIAF: 7168922   WorldCat (עם VIAF): 7168922
כתב יד וינה של תרגום השבעים לספר בראשית

ספר בראשית מווינה (באנגלית: Vienna Genesis) הוא כתב יד מאויר של תרגום השבעים לספר בראשית, אשר נוצר כנראה במחצית הראשונה של המאה ה-6. כתב היד שמור בספרייה הלאומית האוסטרית בווינה.
רובו של כתב היד נשרף ואבד במאה ה-18 ונותרו ממנו 24 דפים (פוליו). קיימות הערכות שונות הנוגעות למספר דפיו המקורי של כתב היד המקורי. יש המציעים ממספר כפול של דפים ועד 96 דפים (כלומר, 192 עמודים). כתב היד נכתב ביוונית באותיות רישיות (אנ') בכתב מעוגל. הטקסט כתוב בדיו כסופה על גבי קלף מעור עגל הצבוע בגוון סגול-ארגמן, ויש בכך להעיד כי מזמין הספר היה אדם רם מעלה, או אפילו חבר משפחת המלוכה.
האיורים בכתב היד הם כנראה עבודה משותפת של כמה אמנים. הם תופשים בין שליש למחצית עמוד בחלקים הקיימים של כתב היד. לפיכך, יש אשר ראו בו יותר "ספר תמונות" מבואר לעומת כתב יד מאויר, דבר העשוי להאיר קיצורים שונים אשר נעשו בטקסט.
האיורים מתחילים בתיאור אדם וחוה ומות יעקב. האיורים מציגים טכניקת איור בעלת סממני ציור רומיים בעיצוב הדמויות ובתיאור סביבת ההתרחשות. חלק מן האיורים מקובעים בתוך מסגרת, כך שהדמויות מופיעות בתוך רגיסטר או "אפריז" ואילו אחרים בעלי קומפוזיציה חופשית.
האיורים מציגים סטיות שונות מן הטקסט המקראי. חלקן של הסטיות נובע מאיחוד של כמה מצבים לאיור אחד. כך יכולה להופיע דמות מספר פעמים באיור אחד. סטיות אחרות נובעות מתיאור של אירועים שאינם מופיעים בטקסט המקורי ומקורן הוא בפרשנות ובתרבות הפופולרית של התקופה.
הערות שוליים

↑  הערכות שונות אלו עשויות לנבוע מן המשקל השונה שייחסו לאיורים בטקסט.
↑  Milburn, Robert, Early Christian Art & Architecture, University of California Press, Los Angeles, 1988, p. 298.
↑  ראו: כנען-קדר, נורית, האמנות הנוצרית בימי-הביניים, מושגי יסוד, סדרת אוניברסיטה משודרת, הוצאת משרד הביטחון, 1990, עמ' 134; Rodley, Lyn, Byzantine Art and Architecture, An Intreduction, Cambridge University Press, 1994, pp. 109-110
| --- | --- |
בקרת זהויות :  NLI: 987007266002405171  NKC: unn20211135637  VIAF: 9804158070662408780009   WorldCat (עם VIAF): 9804158070662408780009
לורנד פניבש

| --- | --- |
אין תמונה חופשית
 לידה:  20 בפברואר 1918 בודפשט, האימפריה האוסטרו-הונגרית 
 פטירה:  23 במרץ 2004 (בגיל 86) ציריך, שווייץ 
 מוקד פעילות:  קנדה, הונגריה 
 מקום לימודים:  האקדמיה למוזיקה פרנץ ליסט בבודפשט 
 כלי נגינה:  כינור 
 מספר צאצאים:  2 
 פרסים והוקרה:  מסדר ההצטיינות של הרפובליקה ההונגרית (1998) 
 www.lorandfenyves.com
 
לוֹרַנְד אֶרוִוין פֶנִיבֶש (בהונגרית: Fenyves Loránd; בהונגרית מבטאים בערך "פנווש" ;‏ 20 בפברואר 1918 – 24 במרץ 2004) היה כנר ומורה יהודי-הונגרי-ישראלי-קנדי.
קורות חיים

פניבש נולד ב-1918 בבודפשט בירת הונגריה למשפחה יהודית מוזיקלית: אביו אלכסנדר היה זמר טנור מרשים ואמו אֶלזָה הייתה פסנתרנית. בגיל חמש החל ללמוד נגינה בכינור והיה לתלמיד הצעיר ביותר באקדמיה למוזיקה על שם פרנץ ליסט שבבודפשט (בהונגרית: Liszt Ferenc Zeneművészeti Egyetem). בשנים 1933-4 היה תלמידו של ינה הובאי. בהמשך זכה בפרס הובאי, והיה סולן בהופעות הבכורה של הקונצ'רטו לכינור מאת פליקס ויינגרטנר (שאף ניצח עליהן).
הכנר ברוניסלב הוברמן שמע את נגינתו והזמין אותו להצטרף אל התזמורת הפילהרמונית הארץ-ישראלית, שבאותו זמן עסק בהקמתה, בשנת 1936, בארץ ישראל. לאחר התייעצות עם המנצח פליקס ויינגרטנר, החליט פניבש לקבל את ההצעה ועלה ארצה עם אחותו, הכנרת אליס פניבש-רוזנברג. השניים הצטרפו אל התזמורת, ולורנד כיהן בה ככנר ראשי עד 1951, אז החליט לפרוש ממנה כדי להתמסר למוזיקה קאמרית. בשנת 1938 הקים רביעיית מיתרים עם אחותו אליס (עליזה), הוויולן עדן פרטוש והצ'לן לסלו וינצה, וקרא לה הרביעייה הישראלית. הופעות הרביעייה תרמו רבות לעולם המוזיקה ולחיי התרבות בישראל בשנותיה הראשונות של המדינה.
בתחילת שנות ה-40 נמנה עם ששת המוזיקאים שהקימו את הקונסרבטוריון הישראלי למוזיקה תל אביב, בהמשך האקדמיה למוזיקה בתל אביב. באותן שנים גם פגש את ורה קמני (Kemeny), ובשנת 1949 נשא אותה לאישה. לזוג פניבש נולדו שתי בנות: טליה ודפנה.
ב-1957 היגר פניבש מישראל עם משפחתו לז'נבה, שם התמנה ככנר הראשי של תזמורת שווייץ המערבית וכמורה בכיר לכינור בקונבטוריון בז'נבה עד 1965, אז היגר מאירופה לקנדה, שם השתקע. מאז ועד מותו ב-2004 לימד באוניברסיטת טורונטו.
ככנר וירטואוז מבריק, הרבה להופיע כסולן ברחבי העולם וכפדגוג, שראה עצמו לא רק כמורה למוזיקה אלא גם כמחנך, השקיע רבות בהוראת נגינה בכינור ומוזיקה קאמרית.
ב-1998, לרגל יום הולדתו השמונים, הוענק לפניבש צלב מסדר ההצטיינות של הונגריה.
לורנד פניבש נפטר בציריך שבשווייץ בשנת 2004, בדרכו לישראל. הועלה לקבורה בישראל, ונטמן בבית העלמין קריית שאול.
לקריאה נוספת

Encyclopaedia Hungarica: English, Hungarian Ethnic Lexicon Foundation, 2007, p. 559.
הערות שוליים

↑  עמוד נפטר באתר חברה קדישא, ת"א-יפו והמחוז.
| --- | --- |
בקרת זהויות :  NLI: 987007274612505171  BnF: cb14176850j (data)  CiNii: DA12310694  GND: 134901177  ISNI: 0000 0000 8155 6799  LCCN: n87154325  MusicBrainz: a00ebcfa-ca4a-4d14-a8d2-886856ddbfd4  NLA: 35998468  RERO: 02-A019066141  SUDOC: 161773281  VIAF: 75368466   WorldCat (עם VIAF): 75368466
לורנה ווטסון

| --- | --- |
אין תמונה חופשית
 לידה:  1977 (בת 47 בערך) 
 מדינה:  הממלכה המאוחדת 
 מקום לימודים:  בית הספר לבנות טיפין 
 פרופיל ב-IMDb
 
לורנה ווטסון (באנגלית: Lorna Watson; נולדה ב-1977) היא קומיקאית, שחקנית ומנחת טלוויזיה אנגלייה.
ביוגרפיה

ווטסון הייתה אחת המנחות של התוכנית "Spy School". היא שיחקה בתפקידים שונים בסדרת המערכונים "Rush Hour", ו-"The Wrong Door". יחד עם השותפה שלה אינגריד אוליבר הן כיכבו בסדרה "ווטסון ואוליבר". השתיים נפגשו בבית הספר לבנות טיפין בקינגסטון אפון תמז. עוד גילמה דמות בשם "Thingy" בפרק "fashion phonies" בסדרה לילדים "Hotel Trubble" של ערוץ CBBC. ווטסון הושפעה מתוכניות כגון "פרנץ' וסונדרס" ו"קטעים עם פרי ולורי". במרץ 2012 הופיעה בתוכנית "Let's Dance for Sport Relief" יחד עם אינגריד אוליבר, והן רקדו את מחול ה"בולרו" של טורוויל ודין Torvill and Dean.
ב-2013 גילמה ווטסון את הנזירה בוניפייס בפרק "The Bride of Christ" בסדרה "האב בראון", והשתתפה בתוכנית הבישול "The Great British Bake Off".
ב-2015 כיכבה בתפקיד בודיקיאה בפרק בסדרה "Horrible Histories".
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2022–הווה |  | Sister Boniface Mysteries | האחות בוניפייס | תפקיד ראשי (2 עונות); 22 פרקים |
| 2014 |  | Edge of Heaven | דבי | סדרת טלוויזיה (פרק אחד) |
| 2012–2013 | ווטסון ואוליבר | Watson & Oliver | תפקידים שונים | סדרת מערכונים |
| 2013 | האב בראון | Father Brown | הנזירה בוניפייס | בפרק "The Bride of Christ" |
| 2011 |  | Hotel Trubble | ת'ינגי | בפרק "Fashion Phonies" |
| 2010 |  | Forget Me Not | Lead Hen-Nighter |  |
| 2010 |  | Material Girl | מפיקת התוכנית | סדרת טלוויזיה (פרק אחד) |
| 2009 | המופע של קתרין טייט | The Catherine Tate Show |  | בפרק "Nan's Christmas Carol" |
| 2009 |  | We Are Klang | כתבת | סדרת טלוויזיה (2 פרקים) |
| 2009 |  | Plus One | לוסי | בפרק "The Competition Winner" |
| 2008 |  | Lead Balloon | סוזן | בפרק "Spikey" |
| 2008 |  | The Wrong Door | תפקידים שונים | סדרת טלוויזיה |
| 2008 |  | Tonightly | לורנה | סדרת טלוויזיה (פרק אחד) |
| 2007 |  | Christmas at the Riviera | סבטלנה | סרט טלוויזיה |
| 2007 | ווטסון ואוליבר | Watson & Oliver |  | סרט טלוויזיה |
| 2007 | צוות איי טי | The IT Crowd | מילי | בפרק "The Work Outing" |
| 2007 |  | Rush Hour | אמא של ג'וילון | סדרת טלוויזיה |
| 2005 |  | Zemanovaload | טרייסי |  |
| 2001 |  | Gatecrashers | תפקידים שונים | סדרת טלוויזיה |
הערות שוליים

↑  Lee, Veronica (19 בפברואר 2012). "Watson & Oliver: It's hi from me...and hi from her". The Independent. {{cite news}}:  (עזרה)
↑  Father Brown, Series 1 - Episode 6 The Bride of Christ
לה קיאקה

| --- | --- |

לה קיאקה
 מדינה:  ארגנטינה ארגנטינה
 פרובינציה:  חוחוי (פרובינציה) חוחוי
 חבל ארץ:  צפון-מערב ארגנטינה
 גובה:  3,442 מטרים
 אוכלוסייה:  ‏
  ‑ בעיר:  16,874 (2010)
 קואורדינטות:  22°06′S 65°34′W﻿ / ﻿22.100°S 65.567°W﻿ / -22.100; -65.567
 אזור זמן:  UTC -3
  מפת מיקום  מפה מפורטת   (למפת ארגנטינה מוגדלת) בואנוס איירס קורדובה בארילוצ'ה רוסאריו טוקומאן מאר דל פלאטה סלטה סנטה פה סן חואן אושואיה איגואסו אקונקגווה ברזיל פרגוואי בוליביה צ'ילה איי פוקלנד אורוגוואי האוקיינוס האטלנטי האוקיינוס השקט לה קיאקה(למפת ארגנטינה רגילה) בואנוס איירס קורדובה בארילוצ'ה רוסאריו טוקומאן מאר דל פלאטה סלטה סנטה פה סן חואן אושואיה איגואסו אקונקגווה ברזיל פרגוואי בוליביה צ'ילה איי פוקלנד אורוגוואי האוקיינוס האטלנטי האוקיינוס השקט לה קיאקה(למפת חוחוי רגילה) חוחוי פלפלה ליברטדור חנרל סן מרטין  סיודד פריקו אומוואקה בוליביה סלטה צ'ילהלה קיאקה(למפת חוחוי מוגדלת) חוחוי פלפלה ליברטדור חנרל סן מרטין  סיודד פריקו אומוואקה בוליביה סלטה צ'ילהלה קיאקה  he tabBackground:;tabBorder:#aaa;defaultTab:0;
לה קיאקה (בספרדית: La Quiaca) היא עיר קטנה בצפון פרובינציית חוחוי בארגנטינה. העיר נמצאת על גבול ארגנטינה-בוליביה, מול העיר ויאסון, כשביניהן מפריד נהר לה קיאקה. לה קיאקה נמצאת במרחק של 289 קילומטרים מסן סלבדור דה חוחוי, בירת פרובינציית חוחוי.
העיר מוזכרת פעמים רבות בארגנטינה כיישוב הצפוני ביותר במדינה, למרות שבפועל יש מספר יישובים צפוניים ממנה.
לה קיאקה היא אנטיפודית בקירוב להונג קונג.
היסטוריה

לה קיאקה נוסדה ב-10 בספטמבר 1883, אולם הממשל הכיר בייסודה רק ב-28 בפברואר 1907, לאחר שנים של משא ומתן בין המתיישבים והממשל.
תחבורה

את העיר משרת נמל התעופה לה קיאקה, שנמצא במרחק של כ-7 קילומטרים דרום-מזרחית לעיר.
הגשר הבינלאומי אורסיו גוסמן עובר מעל נהר לה קיאקה ומקשר בין לה קיאקה וויאסון.
לורנה בי

| --- | --- |
לורנה בי מופיעה בהופעה חיה ב-The Good Ship בלונדון ומשיקה את סיבוב ההופעות שלה בממלכה המאוחדת ב-2011
לורנה בי מופיעה בהופעה חיה ב-The Good Ship בלונדון ומשיקה את סיבוב ההופעות שלה בממלכה המאוחדת ב-2011
 מקום הקמה:  ירושלים ירושלים, ישראל ישראל
 תקופת הפעילות:  2010–2012 (כשנתיים)
 סוגה:  אלקטרוניקה 
 כלי נגינה:  גיטרה 
 lorena-b.com
 חברים
 עדי אולמנסקי יואב סער רועי אביטל
 
לורנה בי (באנגלית: Lorena B) הייתה להקת דאנס אלקטרוני, בעלת טכניקת מיזוג צלילים איסלנדיים מסורתיים עם סינתיסייזרים משוכללים.
קריירה

מאז הקמתה בירושלים יצרה הלהקה מספר שירים עם שילוב של רוק, אלקטרוניקה ודאנס. עם יציאת אלבום הבכורה שלה, Siblings, יצאה לסיבוב הופעות בממלכה המאוחדת. שירים מתוכו הושמעו בתוכנית Sunday Service של ג'ארוויס קוקר ב-BBC Radio 6 Music.‏ הסינגל הראשון מתוכו, "Swallow my Gum", זכה למספר הקרנות בערוצי ה-MTV השונים. במרוצת השנים שיתפה פעולה עם מספר תקליטנים כמו בורגור. היא גם הייתה הופעת החימום של בלונד רדהד.
הלהקה התפרקה ב-2012. לאחר התפרקותה, חזרה עדי אולמנסקי לקריירת סולו, ואילו יואב סער ועדי אביטל הקימו יחד עם יוני שרוני את ההרכב האלקטרוני גארדן סיטי מובמנט.
דיסקוגרפיה > אלבומי אולפן

2011: Siblings
דיסקוגרפיה > מיני-אלבומים

2012: Lorena B
הערות שוליים

↑  ליה פן, "לורנה בי" נולדה מחדש אחרי שגם לה חתכו, באתר הארץ, 27 ביוני 2011
| --- | --- |
בקרת זהויות :  MusicBrainz: f3c8604f-978c-48e4-92b5-3ee84b4988bb
לורנה וינג

| --- | --- |

לורנה וינג וג'יין אשר
 לידה:  7 באוקטובר 1928 ג'ילינגהאם, הממלכה המאוחדת 
 פטירה:  6 ביוני 2014 (בגיל 85) קנט, הממלכה המאוחדת 
 ענף מדעי:  פסיכיאטריה, תסמונת אספרגר, אוטיזם, הפרעה התפתחותית של בריאות הנפש 
 מקום לימודים:  בית החולים יונירסיטי קולג'  Chatham Grammar School for Girls 
 פרסים והוקרה:  קצינה במסדר האימפריה הבריטית  עמית הקולג' המלכותי לפסיכיאטרים 
 
דוקטור לורנה וינג (באנגלית: Lorna Wing;‏ 7 באוקטובר 1928 - 6 ביוני 2014) הייתה פסיכיאטרית אנגליה שנודעה בחקר ההפרעות ההתפתחותיות של האדם.